CELEX: 32013D0282
Language: lt
Date: 1370908800000
Title: 2013/282/ES: 2013 m. birželio 11 d. Komisijos įgyvendinimo sprendimas, kuriuo dėl Prancūzijoje leidžiamo naudoti kiaulių skerdenų klasifikavimo metodo formulės iš dalies keičiamas Sprendimas 2006/784/EB (pranešta dokumentu Nr. C(2013) 3437)

13.6.2013   
            
            
               LT
            
            
               Europos Sąjungos oficialusis leidinys
            
            
               L 161/10
            
         KOMISIJOS ĮGYVENDINIMO SPRENDIMAS
   2013 m. birželio 11 d.
   kuriuo dėl Prancūzijoje leidžiamo naudoti kiaulių skerdenų klasifikavimo metodo formulės iš dalies keičiamas Sprendimas 2006/784/EB
   (pranešta dokumentu Nr. C(2013) 3437)
   (Tekstas autentiškas tik prancūzų kalba)
   (2013/282/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               2006 m. lapkričio 14 d. Komisijos sprendimu 2006/784/EB, leidžiančiu naudoti tam tikrus kiaulių skerdenų klasifikavimo metodus Prancūzijoje (2), Prancūzijoje buvo leista naudoti septynis kiaulių skerdenų klasifikavimo metodus;
            
         
               (2)
            
            
               Prancūzija paprašė Komisijos leisti pakeisti formulę, naudojamą jos teritorijoje pagal kiaulių skerdenų klasifikavimo metodą CSB Image Meater, nes šį metodą būtina techniškai pakoreguoti. Prancūzija protokole pateikė išsamų bandomojo išpjaustymo aprašymą ir nurodė principus, kuriais grindžiama naujoji formulė, bandomojo išpjaustymo rezultatus ir lygtį, taikomą apskaičiuojant raumeningumo procentinį dydį, kaip numatyta 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (3), 23 straipsnio 4 dalyje;
            
         
               (3)
            
            
               išnagrinėjus šį prašymą paaiškėjo, kad sąlygos, kuriomis suteikiamas leidimas taikyti naują formulę, yra įvykdytos. Todėl Prancūzijoje turėtų būti leista taikyti šią formulę;
            
         
               (4)
            
            
               todėl Sprendimas 2006/784/EB turėtų būti atitinkamai iš dalies pakeistas;
            
         
               (5)
            
            
               prietaisą arba klasifikavimo metodus leidžiama keisti tik tada, jei tai aiškiai leidžiama Komisijos įgyvendinimo sprendimu;
            
         
               (6)
            
            
               šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/784/EB priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas Prancūzijos Respublikai.
   
      Priimta Briuselyje 2013 m. birželio 11 d.
      
         
            Komisijos vardu
         
         Dacian CIOLOȘ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 318, 2006 11 17, p. 27.
   
      (3)  OL L 337, 2008 12 16, p. 3.
   
      PRIEDAS
      Sprendimo 2006/784/EB priedo 6 dalies (CSB Image-Meater) 2 ir 3 punktai pakeičiami taip:
      
         
                     „2.
                  
                  
                     Prietaisą CSB Image-Meater sudaro vaizdo kamera, kompiuteris su vaizdo analizės kortele, ekranas, spausdintuvas, valdymo mechanizmas, rodiklių matavimo mechanizmas ir sąsajos. Visi keturi prietaisu Image-Meater matuojami kintamieji yra matuojami skerdenos vidurinėje linijoje; išmatuotos vertės į raumeningumo procentinę išraišką paverčiamos centrinėje prietaiso dalyje.
                  
               
                     3.
                  
                  
                     Skerdenos raumeningumas apskaičiuojamas pagal šią formulę:
                     
                        
                     kur
                     
                                 Ŷ
                              
                              
                                 –
                              
                              
                                 apskaičiuotoji skerdenos raumeningumo procentinė vertė,
                              
                           
                                 G3
                              
                              
                                 –
                              
                              
                                 mažiausias riebalų (su oda) virš raumens gluteus medius storis (milimetrais),
                              
                           
                                 G4
                              
                              
                                 –
                              
                              
                                 vidutinis riebalų (su oda) virš keturių juosmens slankstelių (Va, Vb, Vc, Vd) storis (milimetrais),
                              
                           
                                 M3
                              
                              
                                 –
                              
                              
                                 mažiausias raumenų storis tarp priešakinės raumens gluteus medius dalies ir nugarinės stuburo kanalo dalies (milimetrais),
                              
                           
                                 M4
                              
                              
                                 –
                              
                              
                                 vidutinis raumenų virš keturių juosmens slankstelių (Va, Vb, Vc, Vd) storis (milimetrais).
                              
                           Ši formulė taikoma skerdenoms, sveriančioms nuo 45 iki 125 kilogramų.“